ร้านข้าวราดแกงกะหรี่ที่ใครๆ ก็รู้จัก หลังจากที่ลองผิดลองถูกมาแล้ว ส่วนตัวก็มาตกลงปลงใจที่เมนูข้าวราดแกงกะหรี่ชาบูเนื้อหมูเพิ่มผักโขม รู้สึก(ไปเอง)ว่าเป็นเมนูข้าวราดแกงกะหรี่ที่แคลอรีน้อยที่สุด 55
เนื้อหมูบางๆ กินคู่กับผักโขม บวกกับน้ำราดแกงกะหรี่มันๆ รสชาติอร่อย แก้เลี่ยนด้วยผักดอง โอ้ยยย มันอร่อยมากๆๆ เกลี้ยงจานเลย พนักงานคงแอบคิดในใจนึกว่าจานล้างแล้ว
สำหรับเมนูข้าวหมูทอดแกงกะหรี่ก็อร่อย แต่เราว่ามันหนักไป ทั้งแคลอรีจากหมูทอด แล้วก็แกงกะหรี่

สำหรับร้านนี้เราสามารถลดข้าวได้ -20 บาท เลือกเผ็ดได้ เผ็ดน้อย มาตราฐาน ระดับ 1-3 ส่วนตัวเราชอบมาตราฐาน กำลังดี

สำหรับเมนูอื่นที่เคยกิน คือ สปาเก็ตตี้ครีมซอส(ทะเล) รสชาติอร่อยอะ ตอนกินไม่ได้คาดหวังอะไร เพราะดังในเรื่องแกงกะหรี่ แต่พอกินนี่ ใช้ได้ๆ อร่อยเลยอะ

อ่อ เยลลี่กาแฟที่นี่ก็อร่อยมากๆ อะ สรุปถูกใจไปซะหมด
แต่ที่ให้สามดาว สำหรับการบริการสาขานี้ไม่ดีคือบริการไม่ดีแล้วยัง service charge อีก เซ็ง